Pers spatsels verlei kopers in Amerikaanse groentemark | Landbou
Pers spatsels verlei kopers in Amerikaanse groentemark
Ocean Mist Farms in Kalifornië het sy eie pers artisjok ontwikkel. Foto: Ocean Mist Farms
Ocean Mist Farms in Kalifornië het pers artisjok bekend gestel, as pasmaats vir die gebruiklike kultivars wat hy reeds byna 100 jaar aan die Amerikaanse mark lewer. Hy bemark dit ook deur sosiale media, geheel en al met twee groen en pers artisjok-strokiesprentkarakters genaamd Arti en Viola daarin, onder die vaandel "Arti's Summer Romance".
"Dit lyk en proe soos 'n Mediterreense ouwêreldkultivar, met sagte, vlesige blare en 'n ryk, aardse tipiese artisjoksmaak," sê me. Diana McLean, senior bemarkingshoof van Ocean Mist Farms. "Wanneer dit gaargemaak is, verdof die pers na groen, terwyl die water waarin dit gekook is donkerder word.
"Vernuwing en nuwe produkte in die varsproduktesfeer is nodig om die aandag van ons handelsvennote en verbruikers op ons te behou. Die kleurryke pers variasie verskaf 'n eiesoortige geleentheid vir visuele bemarkingsopsies wat die aandag na die varsgroente-afdeling in die algemeen trek, en dan spesifiek na die opsie om artisjok te koop."